Fleury Lécluse

Fleury Lécluse (Paris, 1774ko abenduaren 7a – Auteuil, 1845eko martxoaren 16a) frantziar filologo eta euskalaria izan zen. Hasieran, La Flèchen literatura irakatsi zituen eta gero literatura grekoa eta hebreera Tolosako Fakultatean. Hogei hizkuntza ezagutzen zituen.

 Biografia 
«Lor. Urhersigarria» deitua, Greziako literaturan katedraduna zen, Okzitaniako Tolosan, eta dekanoa letretako sailean. Euskarari buruzko obrak idatzi zituen. Lécluserenak dira, besteak beste, 1826an argitaratu ziren Dissertation sur la langue basque, Grammaire Basque eta Manuel de la Langue basque obrak. Azken liburu hori zela eta, 1828an Juan Jose Mogelek argitaratu zuen Fr. Bartolome Santa Teresak idatzitako liburuxka bat Plauto Bascongado izenburupean, besteak beste, Lécluseren euskarari buruzko aburu batzuei kontra eginez. Urte berean erantzun zion Léclusek Plauto polígloto, seguido de una respuesta a la Impugnación del Manual de la lengua basca liburuxkaren bidez. Eztabaida horretan J.I. Iztuetak ere parte hartu zuen Lécluseren alde. Bestalde, euskalari frantsesak gutun bidezko harremanak izan zituen, Iztuetarekin ez ezik, Juan Mateo Zabalarekin ere.

Lan nabarmenak
 Manuel de la langue grecque (Paris, 1801) ; 
 Télémaque polyglotte (1818, in-8°)Jean-François Bianco. Télémaque polyglotte : origines, formes et enjeux d’une aventure plurilingue (1699 - 1852). Publije 2022 (1). Lire en ligne ; 
 Chrestomathie hébraïque (1814, in-8°) ; 
 Lexique français, grec et latin (1822) ; 
 Manuel de la langue basque (; 1820) ; 
 Dissertation sur la prononciation grecque (Tolosa, 1829)Alain Ballabriga. Philhellénisme et prononciation du grec. À propos de la "Dissertation sur la prononciation grecque" de Fleury de Lécluse. Anabases 2006, n°3, pp. 57-77. Abstract en ligne ;
 Résumé de l’histoire de la littérature grecque et de la littérature latine (1837, 2 vol. in-18), etc.

 Erreferentziak 

 Kanpo estekak 

Kategoria:Paristarrak
Kategoria:Euskal hizkuntzalariak
Kategoria:Frantziako hizkuntzalariak
Kategoria:Parisen hildakoak
Kategoria:Helenistak